सरकारी और निजी बस चालक भिड़े
जींदरूट पर जाने वाली रोडवेज प्राइवेट बस के कर्मचारियों के बीच बस के टाइम और सवारियों को लेकर विवाद हो गया। विवाद में गुस्साए रोडवेज कर्मचारियों ने बस स्टैंड के मुख्य गेट के समक्ष बस लगाकर रास्ता रोक दिया। वहीं, मारपीट में घायल प्राइवेट बस चालक रोहताश और समिति के प्रधान सुशील कुमार सिविल अस्पताल में लाया गया। सिविल अस्पताल से उन्हें हिसार रेफर कर दिया। घायल चालक रोहताश नारनौंद में नगर पार्षद हैं। मामला पुलिस तक पहुंच गया है। पुलिस ने छानबीन शुरू कर दी है।
ललित खेडा़ सोसायटी के प्रधान और पेटवाड़ के रहने वाले सुरेश कुमार ने बताया कि उनकी हांसी-जींद रूट पर बस चलती है। बस स्टैंड के बूथ पर बस लगने का समय 10.21 बजे है। बूथ पर बस लगाने के लिए सात मिनट का समय दिया जाता है। बूथ पर बस लगाने के लिए जब वह वहां पहुंचे तो पहले से रोडवेज की बस लगी हुई थी। उन्होंने रोडवेज चालक को बस हटाने के लिए कहा। इसके बाद रोडवेज चालक बस को वहां से ले गया और बस को बस स्टैंड के मुख्य गेट पर रोक कर सवारियां बैठाने लगा।
सुरेश के अनुसार उन्होंने फिर एतराज किया कि उनकी बस में सवारी आने दें। जिस पर रोडवेज बस के परिचालक उनकी आपस में बहस हो गई। नौबत मारपीट तक गई। इस दौरान हंगामा हुआ और रोडवेज कर्मचारी एकत्रित हो गए। इसके बाद गुस्साए रोडवेज बस चालक ने बस को गेट के आगे लगा दिया। रोडवेज की बसें भी रुकने लगी तो उस बस को हटा लिया गया। वहीं, शाम को प्राइवेट बस समिति के प्रधान सुशील कुमार बस चालक रोहताश को सिविल अस्पताल में दाखिल करवाया गया। यहां से दोनों को इलाज के लिए हिसार रेफर कर दिया गया। रोहताश नारनौंद के नगर पालिका के वार्ड 11 के पार्षद हैं।
घायल नारनौंद का पार्षद रोहताश।
घायल सोसायटी प्रधान सुशील कुमार।
रोडवेज प्रशासन कार्रवाई करें
^रोडवेजकर्मचारियों ने प्राइवेट बस सोसायटी के प्रधान बस चालक से मारपीट की है। उन्होंने यह गलत किया है। रोडवेज प्रशासन आरोपी परिचालक अन्य कर्मचारियों पर कार्रवाई करे।\\\'\\\' रमेशबामल, प्रधान, सहकारी परिवहन कल्याण समिति संघ
दोनों चालकों में हुई बहस
^बसहांसी सब डिपो की थी और जींद रूट की थी। रोडवेज बस 10 बजकर 20 मिनट पर बूथ पर लगी थी और 10 बजकर 22 मिनट पर वहां से चली गई। उन्होंने टाइम के लिए कहा तो हमने उसे बूथ पर एक मिनट अधिक बस लगाने के लिए कह दिया था। रोडवेज की बस जब निकली तो दिल्ली गेट पर खड़ी सवारी उसमें चढ़ने लगी। इस दौरान प्राइवेट रोडवेज बस परिचालक में बहस हुई। सुरेंद्र,बस स्टैंड इंचार्ज, हांसी
hin_Deva hin_Deva hin_Deva hin_Deva awa_Deva mai_Deva hin_Deva hin_Deva hin_Deva hin_Deva